ddrg/super_eurlex huggingface dataset:
(5)

For at sætte EGE i stand til fortsat at fungere, indtil der er truffet nye afgørelser om gruppens mandat og om udnævnelsen af dens medlemmer, bør EGE's nuværende mandat og den indeværende udnævnelsesperiode for dens medlemmer forlænges —
(3)

Der blev opstillet et EF-mål for mindskelse af forekomsten af Salmonella enteritidis og Salmonella typhimurium hos kalkuner i primærproduktionen ved Kommissionens forordning (EF) nr. 584/2008 af 20. juni 2008 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EF-mål for mindskelse af forekomsten af Salmonella enteritidis og Salmonella typhimurium i kalkuner (2).
(4)

For at give Kommissionen mulighed for a revidere undtagelsen fra reglerne om afgifter på motorkøretøjer bør samtykket gives for et begrænset tidsrum.
(6)

Teknologi- og tjenesteneutrale løsninger er strategiske mål, som er støttet af medlemsstaterne i Frekvenspolitikgruppens udtalelse om WAPECS af 23. november 2005, med sigte på mere fleksibel anvendelse af frekvensressourcer. Frekvenspolitikgruppen går i udtalelsen om WAPECS ind for, at disse strategiske mål bør gennemføres gradvist snarere end på én gang for at undgå eventuelle forstyrrelser på markedet. Kommissionen fastlagde sine synspunkter vedrørende en mere fleksibel udnyttelse af frekvensressourcer i meddelelsen »Mere fleksibel regulering kan give hurtigere adgang til frekvensressourcer for trådløse elektroniske kommunikationstjenester« (6), hvori det bl.a. understreges, at der er behov for en konsekvent og velafvejet løsning for frekvensbåndene til anden- og tredjegenerationsmobiltelefoni i forbindelse med indførelsen af en mere fleksibel frekvensudnyttelse for elektroniske kommunikationstjenester.
(2)

For at undgå unødigt administrativt arbejde i forbindelse med udarbejdelse af rapporten er det hensigtsmæssigt at begrænse de nødvendige oplysninger til dem, der er mest relevante for Kommissionen, for at den kan vurdere, om der er behov for at forbedre gennemførelsen af direktiv 2006/66/EF.
DA Den Europæiske Unions Tidende L 315/50

DET EUROPÆISKE RÅDS AFGØRELSE

af 1. december 2009

om udøvelsen af formandskabet for Rådet

(2009/881/EU)

DET EUROPÆISKE RÅD HAR —

under henvisning til traktaten om Den Europæiske Union, særlig artikel 16, stk. 9,

under henvisning til traktaten om Den Europæiske Unions funktionsmåde, særlig artikel 236, litra b), og

ud fra følgende betragtninger:

(1) Ifølge erklæring (nr. 9) knyttet som bilag til slutakten fra den regeringskonference, der vedtog Lissabontraktaten, vedtager Det Europæiske Råd på datoen for traktatens ikrafttrædelse den afgørelse, hvis tekst findes i den pågældende erklæring.

(2) Denne afgørelse bør derfor vedtages —

VEDTAGET DENNE AFGØRELSE:

Artikel 1

1. Formandskabet for Rådet, undtagen i sammensætningen udenrigsanliggender, varetages af på forhånd sammensatte grupper på tre medlemsstater i en periode på 18 måneder. Disse grupper sammensættes ved ligelig rotation mellem medlemsstaterne under hensyn til deres forskelligartethed og den geografiske balance i Unionen.

2. Hvert medlem af gruppen varetager på skift i en periode på seks måneder formandskabet for alle rådssammensætninger, undtagen udenrigsanliggender. De øvrige medlemmer af gruppen bistår formandskabet på alle dets ansvarsområder på grundlag af et fælles program. Medlemmerne af gruppen kan indbyrdes træffe afgørelse om alternative ordninger.

Artikel 2

Formandskabet for Komitéen af Faste Repræsentanter for Medlemsstaternes Regeringer varetages af en repræsentant for den medlemsstat i gruppen, der varetager formandskabet for Rådet for Almindelige Anliggender.

Formandskabet for Den Udenrigs- og Sikkerhedspolitiske Komité varetages af en repræsentant for Unionens højtstående repræsentant for udenrigsanliggender og sikkerhedspolitik.

Formandskabet for de organer, der forbereder arbejdet i de forskellige rådssammensætninger, undtagen udenrigsanliggender, påhviler den medlemsstat i gruppen, der varetager formandskabet for den pågældende rådssammensætning, medmindre der i henhold til artikel 4 træffes anden afgørelse.

Artikel 3

Rådet for Almindelige Anliggender sikrer sammenhæng og kontinuitet i de forskellige rådssammensætningers arbejde inden for rammerne af en flerårig planlægning i samarbejde med Kommissionen. De medlemsstater, der har formandskabet, træffer med bistand fra Generalsekretariatet for Rådet alle nødvendige foranstaltninger med henblik på tilrettelæggelsen og en hensigtsmæssig afvikling af Rådets arbejde.

Artikel 4

Rådet vedtager en afgørelse om fastsættelse af gennemførelsesforanstaltningerne til nærværende afgørelse.

Artikel 5

Denne afgørelse træder i kraft på dagen for vedtagelsen.

Den offentliggøres i Den Europæiske Unions Tidende.
(3)

Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlet ud fra direktivets krav, opfyldes.
(7)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MIR604-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende beslutning, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(5)

Der blev i forbindelse med evalueringen af dette aktivstof afdækket visse potentielle problemer. Det var navnlig ikke muligt at gennemføre en pålidelig vurdering af risikoen for forbrugerne, da der ikke foreligger tilstrækkelige oplysninger til at fastslå arten af restkoncentrationer i planteprodukter og den eventuelle overførsel af restkoncentrationer til animalske produkter. Endvidere var der i de foreliggende oplysninger ingen dokumentation for, at risikoen på langt sigt for pattedyr, fugle, fisk og regnorme er acceptabel. Det har således ikke været muligt på grundlag af de tilgængelige oplysninger at konkludere, at triazoxid opfylder kriterierne for optagelse i bilag I til direktiv 91/414/EØF.
(3)

Det bestemmes navnlig i EF-handlingsplanen for dyrebeskyttelse og dyrevelfærd 2006-2010 (4), at brugere og andre, der håndterer dyr, og befolkningen generelt skal inddrages og informeres om gældende normer for dyrebeskyttelse og dyrevelfærd, og at der fortsat skal støttes og iværksættes nye internationale initiativer, der skaber øget bevidsthed og konsensus om dyrevelfærd. En europæisk strategi for kommunikation vedrørende dyrevelfærd i og uden for Europa er i denne forbindelse under gennemførelse, idet formålet er at sætte borgerne ind i de indbyrdes forskelle på de forskellige dyreproduktionssystemer og i udgifterne og fordelene ved højere dyrevelfærdsnormer.
(48)

Endelig, for så vidt angår betingelse d), medgiver Kommissionen, at lånet blev ydet over 10 år til markedsprisen, dvs. til Euribor-renten (som på daværende tidspunkt var 2,783 procentpoint plus 1,25 %), hvilket kan sammenlignes med forholdene på det spanske marked for lån til sanerede virksomheder. Hvad angår den pris, som blev betalt for garantien, bør det, således som tidligere understreget, undersøges, om prisen svarede til gældende pris på markedet, eftersom det ikke kan udelukkes, at Pickman befandt sig i finansielle vanskeligheder. I så fald kan det i betragtning af virksomhedens status ikke udelukkes, at denne præmie udgjorde et støtteelement. Samtidig skal det imidlertid understreges, at i betragtning af Kommissionens praksis på det pågældende tidspunkt er støtteelementet af relativ begrænset karakter. For det første accepterede Kommissionen en garantipræmie på 1,5 % som fri for statsstøtte i overensstemmelse med Kommissionens praksis med at acceptere et tillæg på 0,5 % for garantiordninger i forbindelse med sunde virksomheder uden sikkerhedsstillelse (12). I den foreliggende sag er præmien tre gange større. Garantien var for det andet i dette tilfælde sikret i en panteret for af staten vurderet til 10 962 598,56 EUR den 31. maj 2005 og til 12 512 066,27 EUR den 4. oktober 2007.
(111)

På dette punkt skal det for det første bemærkes, at den lovgivende myndighed ved vedtagelsen af forordning (EØF) nr. 1191/69 havde til formål at fastsætte, under hvilke vilkår »støtteforanstaltninger […], som udgør godtgørelse for visse forpligtelser, der har sammenhæng med begrebet offentlig tjenesteydelse« som omhandlet i EF-traktatens artikel 73, er forenelige med fællesmarkedet. Anvendelsen af EF-traktatens artikel 73, og dermed også anvendelsen af forordning (EØF) nr. 1191/69, forudsætter, at der foreligger statsstøtte som omhandlet i EF-traktatens artikel 87, stk. 1. Hvis kontraktens indhold kan være omfattet af artikel 73's begreb om »forpligtelser, der har sammenhæng med begrebet offentlig tjenesteydelse«, bør instrumentets form — altså det, at det er en kontrakt og ikke en ensidigt pålagt forpligtelse — ikke i sig selv hindre, at den støtte, der kan være indeholdt i prisen, er forenelig med fællesmarkedet. Det afgørende for, om en ydelse, hvad enten den er statspålagt eller aftalt mellem parterne i en kontrakt, kan betegnes som en pligtmæssig offentlig tjeneste, ligger i ydelsens indhold og ikke i den form, hvorunder den etableres (22). På dette grundlag kan det konkluderes, at der intet juridisk er til hinder for, at statsstøtte, der er indeholdt i prisen for ydelser som fastsat i en kontrakt om offentlig tjeneste, kan anses for at være forenelig med fællesmarkedet. Det skal bemærkes, at denne løsning også er valgt af de lovgivende organer i Europa-Parlamentets og Rådets nye forordning (EØF) nr. 1370/2007 af 23. oktober 2007 om offentlig personbefordring med jernbane og ad vej. (23) I henhold til artikel 12 træder forordningen imidlertid først i kraft den 3. december 2009. Den gælder derfor ikke for den omhandlede kontrakt, som blev indgået før denne forordnings ikrafttræden.
(63)

Desuden bemærkede Kommissionen i sin beslutning om at indlede en procedure, at Volvokoncernens finansieringspolitik synes at bygge på statslig finansiering med henblik på at kunne sikre sine datterselskabers finansiering. De svenske myndigheder forklarede i deres bemærkninger, at statslig finansiering ikke var en forudsætning for, at koncernen kunne finansiere sine datteselskaber. I koncernens finansieringspolitik beskrives proceduren for at søge alternative finansieringskilder, enten ved lånoptagelse uden for Volvokoncernen eller ved handelskreditter og andre former for strukturerede produkter, inklusive offentlig finansiering.
(4)

I EF-traktatens artikel 95, stk. 5 og 6, hedder det: »5. Når en medlemsstat (…) efter at Rådet eller Kommissionen har vedtaget en harmoniseringsforanstaltning, finder det nødvendigt at indføre nationale bestemmelser baseret på et nyt videnskabeligt belæg vedrørende miljøbeskyttelse eller beskyttelse af arbejdsmiljøet på grund af et problem, der er specifikt for den pågældende medlemsstat, og som viser sig efter vedtagelsen af harmoniseringsforanstaltningen, giver den Kommissionen meddelelse om de påtænkte bestemmelser og om grundene til deres indførelse. 6. Kommissionen bekræfter eller forkaster inden seks måneder efter meddelelsen som omhandlet i stk. 4 og 5 de pågældende nationale bestemmelser efter at have konstateret, om de er et middel til vilkårlig forskelsbehandling eller en skjult begrænsning af samhandelen mellem medlemsstaterne, og om de udgør en hindring for det indre markeds funktion. Hvis Kommissionen ikke har truffet nogen beslutning inden for dette tidsrum, betragtes de i stk. 4 og 5 omhandlede nationale bestemmelser som godkendt. Hvis det er begrundet i spørgsmålets kompleksitet, og der ikke foreligger risiko for menneskers sundhed, kan Kommissionen meddele den pågældende medlemsstat, at den i dette stykke omhandlede periode kan forlænges med en ny periode på indtil seks måneder.«
(116)

Argumenterne fremsat af tredjeparter, der indgav deres bemærkninger efter den første indledning af proceduren, giver for deres part ingen aspekter, der taler til fordel for støttens forenelighed med fællesmarkedet. Hvad angår den sårbare situation, som de støttemodtagende virksomheder vil komme til at befinde sig i, hvis støtten erklæres for uforenelig og skal betales tilbage, skal det bemærkes, at tilbagebetalingen af uforenelig støtte er nødvendig for at genskabe den situation, der bestod, før støtten blev givet, dvs. en situation uden konkurrenceforvridende foranstaltninger, der fandtes inden støtten blev ydet. Det forhold, at bestemte virksomheder ikke længere er levedygtige, er udelukkende følgen af konkurrencens frie spil under normale markedsøkonomivilkår. Da det på den anden side ikke kan bevises, at et formindsket olieforbrug nødvendigvis resulterer i produkter af ringere kvalitet (der kan højst være tale om at forsinke modningen eller væksten en smule). Endelig er henvisningen til forholdene i andre lande for at bevise, at der ikke er tale om konkurrenceforvridning, ikke relevant. Det er i denne forbindelse tilstrækkeligt at konstatere, at fritagelsen giver de italienske væksthusgartnere en konkurrencemæssig fordel i forhold til de andre landes, og at sammenligningsgrundlaget skal være de forhold, der fandtes i Italien uden fritagelserne.
(5)

Nederlandene har meddelt formandskabet, at det, jf. aftalens artikel 20, stk. 1, litra b), ønsker at udvide det geografiske anvendelsesområde for aftalen om udlevering til at omfatte De Nederlandske Antiller og Aruba. En sådan udvidelse fandt sted ved udveksling af en diplomatisk note fra Generalsekretariatet for Rådet med Amerikas Forenede Staters Mission ved Den Europæiske Union den 9. juni 2009 og blev bekræftet i den diplomatiske note fra Amerikas Forenede Staters Mission ved Den Europæiske Union den 16. juni 2009.
DA Den Europæiske Unions Tidende L 327/40

DEN UDENRIGS- OG SIKKERHEDSPOLITISKE KOMITÉS AFGØRELSE Atalanta/8/2009

af 4. december 2009

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2009/946/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (Atalanta), særlig artikel 6, og

ud fra følgende betragtninger:

(1) Rådet har i medfør af artikel 6 i fælles aktion 2008/851/FUSP bemyndiget Den Udenrigs- og Sikkerhedspolitiske Komité (PSC) til at træffe afgørelser om udnævnelse af den øverstbefalende for EU-styrken.

(2) Den 22. juli 2009 vedtog PSC afgørelse Atalanta/6/2009 (2) om udnævnelse af commodore Peter BINDT som øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

(3) Den øverstbefalende for EU-operationen har indstillet kontreadmiral Giovanni GUMIERO som ny øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

(4) EU's Militærkomité har støttet denne indstilling.

(5) I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Kontreadmiral Giovanni GUMIERO udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster.

Artikel 2

Denne afgørelse træder i kraft den 13. december 2009.

Udfærdiget i Bruxelles, den 4. december 2009. På Den Udenrigs- og Sikkerhedspolitiske Komités vegne O. SKOOG Formand

(1) EUT L 301 af 12.11.2008, s. 33.

(2) EUT L 192 af 24.7.2009, s. 68.
DA Den Europæiske Unions Tidende L 322/37

RÅDETS AFGØRELSE

af 1. december 2009

om udnævnelse af generalsekretæren for Rådet for Den Europæiske Union

(2009/911/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions Funktionsmåde, særlig artikel 240, stk. 2, første afsnit, og ud fra følgende betragtning:

Der bør udnævnes en generalsekretær for Rådet —

VEDTAGET DENNE AFGØRELSE:

Artikel 1

Pierre de BOISSIEU udnævnes til generalsekretær for Rådet for Den Europæiske Union for perioden fra den 1. december 2009 til dagen efter Det Europæiske Råds møde i juni 2011.

Artikel 2

Denne afgørelse meddeles Pierre de BOISSIEU af formanden for Rådet.

Den offentliggøres i Den Europæiske Unions Tidende.
(5)

Der blev i forbindelse med evalueringen af dette aktivstof afdækket visse potentielle problemer. Det var på grundlag af de data, som anmelderen havde forelagt inden for den fastsatte frist, navnlig ikke muligt at vurdere den potentielle kontaminering af grundvandet med et væsentligt jordnedbrydningsprodukt (TFP-syre). Endvidere er der rejst spørgsmål om en mulig undervurdering af risikoen for forbrugerne på grund af det begrænsede antal data om restkoncentrationer, der er gjort tilgængelige, og den manglende undersøgelse af metabolismemønstret hos de to isomerer, som bifenthrin er dannet af. Hvad angår økotoksikologi har der ikke kunnet findes acceptable anvendelsesområder uden risiko for akvatiske hvirveldyr, mens der fortsat hersker en vis usikkerhed om virkningerne af aktivstoffets konstaterede bioakkumulering i fisk. Desuden er der påvist en stor risiko for pattedyr (risiko på langt sigt og sekundær forgiftning), regnorme (risiko på langt sigt) og naturligt forekommende leddyr, der ikke er målarter, mens risikoen for såvel planter som jordmakroorganismer, der ikke er målarter, ikke er tilstrækkeligt undersøgt. Det har således ikke være muligt på grundlag af de tilgængelige oplysninger at konkludere, at bifenthrin opfylder kriterierne for optagelse i bilag I til direktiv 91/414/EØF.
I deres brev af 29. september 2006 oplyste de danske myndigheder følgende med hensyn til spørgsmålet om, hvorvidt andre lande, herunder andre medlemsstater end Danmark, skulle bære byrden ved at kontrollere alle grænseoverskridende transaktioner, der foretages af et selskab, som er omfattet af den danske tonnageskat:

»Et lands skattemyndighed har til opgave at kontrollere indkomstopgørelserne for selskaber og personer, der er skattepligtige til landet. I kraft af internationalt påtagne forpligtelser kan der også blive tale om videregivelse af oplysninger til andre lande — enten spontant eller efter anmodning.

Det må være op til den enkelte medlemsstats skattemyndighed suverænt selv at beslutte, hvorledes man vil tilrettelægge sin kontrolindsats. For de danske skattemyndigheder er det af afgørende betydning, at man under hensyn til de ressourcer, der er til rådighed, sikrer det danske skatteprovenu. Dette betyder også, at man i sin kontrolindsats naturligt vil have fokus rettet mod skattepligtige, som man ud fra en risikovurdering, mener der kan være behov for at se nærmere på.

Den foreslåede ændring af den danske tonnageskatteordning ændrer ikke på dette forhold. Derimod kan den foreslåede ændring af tonnageskatteordningen påvirke de danske skattemyndigheders mulighed for at imødekomme anmodninger fra andre landes skattemyndigheder om oplysninger.

Særligt i forhold til transfer pricing kan det være besværligt efterfølgende at fremskaffe det nødvendige dokumentationsgrundlag for, at de koncerninterne transaktioner er sket i overensstemmelse med armslængde princippet. Ofte vil sammenligningsgrundlaget til brug for vurderingen ikke være komplet. Det er derfor væsentligt lettere at sikre det nødvendige dokumentationsgrundlag samtidig med at de koncerninterne transaktioner foretages. Dokumentationspligten giver et klart incitament til løbende at sikre materiale til understøttelse af, at de interne transaktioner er i overensstemmelse med armslængde princippet.

Indholdet af den anmeldte ændring af tonnageskatteordningen er, at tonnageskattepligtige undtages fra dokumentationspligten for så vidt angår transaktioner med udenlandske koncernselskaber. Med undtagelsen vil den tonnageskattepligtige ikke have det samme behov for løbende at sikre materiale eller i det hele taget at sikre materiale til understøttelse af, at transaktioner med disse koncernselskaber er sket i overensstemmelse med armslængde princippet. En anmodning fra et andet land om udlevering af oplysninger, vil kunne opfyldes, for så vidt angår materiale, der eksisterer. Dette gælder f.eks. selskabets regnskabsmateriale med bilag. De danske skattemyndigheder vil derimod ikke kunne kræve, at der skal udarbejdes nyt materiale udelukkende til brug for andre landes skattemyndigheder. Er en skattepligtig ikke undergivet dokumentationspligt, vil der f.eks. ikke kunne stilles krav om, at den skattepligtige skal udarbejde en sammenlignelighedsanalyse af hensyn til et andet land. På den led kan undtagelsen fra dokumentationspligten være til ulempe for andre lande.«
(2)

De Forenede Nationers Miljøprogram (UNEP) og De Forenede Nationers Organisation for Ernæring og Landbrug (FAO) er blevet udpeget til at udføre sekretariatsopgaverne i forbindelse med gennemførelsen af PIC-proceduren, der blev indført ved Rotterdamkonventionen om proceduren for forudgående informeret samtykke for visse farlige kemikalier og pesticider i international handel, i det følgende benævnt »Rotterdamkonventionen«, der er godkendt af Fællesskabet ved Rådets afgørelse 2006/730/EF (3).
(1)

Det har ikke været muligt at frigive det fuldstændige beløb for Den Europæiske Unions makrofinansielle bistand til Libanon inden for den frist på to år, der er fastsat i afgørelse 2007/860/EF, som følge af forsinkelser med gennemførelsen af reformforanstaltninger, især dem, der i aftalememorandummet er anført som værende en forudsætning for en fuldstændig gennemførelse af bistanden.
(1)

I henhold til artikel 16, stk. 1, i forordning (EF) nr. 1071/2009 fører hver medlemsstat et nationalt elektronisk register over vejtransportvirksomheder, der har fået vejtransporttilladelse af en kompetent myndighed, som medlemsstaten har udpeget. De nationale elektroniske registre skal som minimum indeholde de data, der er anført i forordningens artikel 16, stk. 2. Yderligere data såsom fysiske personers fødselsdato og -sted skal også indføres i registrene for at sikre, at de pågældende personer identificeres korrekt.